Ιρίνα Πρες

Η Ιρίνα Νατάνοβνα Πρες (ρωσ. Ирина Натановна Пресс, 10 Μαρτίου 1939, Χάρκοβο – 22 Φεβρουαρίου 2004, Μόσχα) ήταν Σοβιετική αθλήτρια στίβου.

 Καριέρα 
Το 1961 βελτίωσε το παγκόσμιο ρεκόρ του πεντάθλου, πρώτα με 5.020 βαθμούς και έπειτα με 5.137. Ήταν πολυσύνθετη αθλήτρια, με σπουδαίες επιδόσεις στα επιμέρους αγωνίσματα. Μάλιστα κατέρριψε κατ' επανάληψη το ρεκόρ στα 80 μ. εμπόδια. Σ' αυτό το αγώνισμα αναδείχθηκε χρυσή Ολυμπιονίκης το 1960 με επίδοση 10,8 δευτερόλεπτα, ενώ στις 17 Οκτωβρίου του 1964 στο Τόκιο, νίκησε στο πένταθλο με παγκόσμιο ρεκόρ (5.246 β.)«Τα ρεκόρ του 1964», Ιστορικό Λεύκωμα 1964, σελ. 163, εκδ. «Καθημερινή» (1997). Το 1964 σημείωσε παγκόσμιο ρεκόρ και στα 80 μ. με εμπόδια (10,5), ενώ στις 24 Οκτωβρίου 1965, στην Τιφλίδα, κατέρριψε και πάλι το παγκόσμιο ρεκόρ με επίδοση 10,3 δευτερόλεπτα.«Τα ρεκόρ του 1965», Ιστορικό Λεύκωμα 1965, σελ. 161, Καθημερινή (1997) Εξίσου διάσημη ήταν και η αδελφή της, Ταμάρα Πρες, η οποία κυριάρχησε επί χρόνια στις βαλβίδες της δισκοβολίας και της σφαιροβολία.Ιστορικό Λεύκωμα 1961, σελ. 160, Καθημερινή (1997)

Οι Ταμάρα και Ιρίνα Πρες έγιναν οι πρώτες αδελφές που κέρδισαν ολυμπιακό μετάλλιο (Ρώμη, 1960). Η Ταμάρα κέρδισε το χρυσό και το αργυρό σε σφαίρα και δίσκο αντίστοιχα, ενώ η Ιρίνα το χρυσό στα 80μ μετ' εμποδίων.

Η Ταμάρα και η Ιρίνα Πρες κέρδισαν συνολικά πέντε χρυσά ολυμπιακά μετάλλια (1960-64) και κατέρριψαν 26 παγκόσμια ρεκόρ. Και οι δύο αδελφές Πρες αποσύρθηκαν από τον στίβο το 1966, συμπίπτοντας με την εισαγωγή της απαιτούμενης επαλήθευσης φύλου στον στίβο. Αυτό οδήγησε σε ευρέως διαδεδομένες – αλλά ποτέ αποδεδειγμένες – φήμες σχετικά με το φύλο τους.

Παραπομπές

Εξωτερικοί σύνδεσμοι


Κατηγορία:Σοβιετικοί αθλητές του στίβου
Κατηγορία:Σοβιετικοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Εμποδιστές